cyanic-selkie/wikianc huggingface dataset:
Ekwazzjoni differenzjali
Ekwazzjonijiet differenziali bid-derivati parzjali
L-idea hi li niddeskrivu l-funzjoni indirettament permezz ta' relazzjoni bejnha u d-derivati parzjali tagħha, minflok niktbu l-funzjoni espliċitamenti. Ir-relazzjoni trid tkun lokali: trid tgħaqqad il-funzjoni mad-derivati tagħha fl-istess punt. Soluzzjoni tal-ekwazzjoni hi funzjoni li tissodisfa r-relazzjoni.
Toni Pezo
Toni Pezo (twieled fl-14 ta' Frar 1987) huwa plejer tla-futbol Kroat li jilgħab bħala midfilder.
Karriera
Pezo beda l-karriera tiegħu fil-Kroazja ma Hajduk Split. Wara li qattgħa l-istaġun 2005-2006 fil-klabb mingħajr ebda suċċess, induna li ma kellu l-ebda ċans reali ta' ksur fl-ewwel tim fi kwalunkwe ħin, b'hekk hu ddeċieda li jimxi fit-tfittxija ta' klabbs li jsib post fl-ewwel tim. Din il-mossa daħlet fit-tieqa trasferiment tas-sajf tal-2006, huwa ddeċieda li jilagħbu barra minn pajjiżu, huwa ssieħeb ma' tim mill-Bożnja-Ħerzegovina Zrinjski Mostar. Wara żewġ staġuni fil-Bożnja-Ħerzegovina, Pezo mar fl-Albanija wara attrazzjoni ta' interess minn KF Tirana. Huwa saba diffiċli biex jiċċaqlaq lejn l-Albanija iżda għadhu impressjonat matul il-ħin li hu ilu hemm.
Flamurtari Vlorë
Pezo iffirma għal Flamurtari Vlorë fl-10 ta' Jannar 2012, flimkien ma' sieħbu l-Kroat Pero Pejić.
Albertparkstadion
L-Albertparkstadion huwa grawnd tal-futbol li jinsab ġewwa Mariakerke. Huwa l-grawnd ta' KV Oostende, li fl-istaġun 2013-14 se jibdew jintlagħbu logħbiet tal-Ewwel Diviżjoni Belġjana. Minħabba l-promzzjoni ta' Oostende, il-grawnd se jiġi estiż bi kmarar tas-saħħa, kmarar tat-tibdil u aktar.
Analisi komplessa
L-Analisi komplessa (jew iżjed preċiż, it-teorija tal-funzjonijiet ta’ varjabbli komplessi) hi dik il-fergħa ta’ l-analisi matematika li tapplika l-idejat tal-kalkulu infiniteżmali għall-funzjonijiet komplessi, jiġifieri għal funzjonijiet li għandhom bħala dominju u kodominju settijiet ta’ numri komplessi.
Il-kunċett ewlieni tal-analisi komplessa hi l-funzjoni olomorfa: din hi funzjoni komplessa mgħammra b’nozzjoni ta’ derivata, fl-istess mod kif isir fil-każ tal-funzjonijiet reali tas-soltu. Il-funzjoni meromorfa hi estensjoni ta’ dan il-kunċett.
L-analisi komplessa hi utli ħafna f’bosta friegħi tal-matematika, bħal pereżempju, it-Teorija tan-numri u l-ġometrija alġebrija; għandha applikazzjonijiet importanti anki fil-fiżika.
Definizzjoni
L-analisi komplessa tapplika l-metodi tal-kalkulu infiniteżmali għan-numri komplessi. Biex nagħmlu dan, hemm bżonn li nimudellaw in-numri komplessi fil-pjan kompless, mgħammar bit-topoloġija ewklideja tas-soltu. It-topoloġija tippermettielna li nitkellmu fuq suċċessjonijiet, fuq limiti, fuq settijiet miftuħin u magħluqin fil-pjan.
L-analisi komplessa tistudja funzjonijiet definiti fuq sett miftuħ \ A tal-pjan kompless \ \mathbb C, b’valuri komplessi. B’mod analogu għal kollox ma’ dak li jsir fil-każ reali, funzjoni hi derivabbli f’sens kompless f’punt jekk ir-rapport inkrementali għandu limitu fil-punt. Jekk il-funzjoni hi derivabbli f’sens kompless f’kull punt ta’ \ A, ngħidulha funzjoni olomorfa.
Relazzjoni mad-differenzjabbiltà
Bl-użu tal-identifikazzjoni ta’ \mathbb C ma’ \R^2, il-funzjoni f nistgħu ninterpretawha bħala funzjoni minn sett miftuħ ta’ \R^2 għal \R^2. Funzjoni derivabbli f’sens kompless hi neċessarjament differenzjabbli jekk ninterpretawha b’dal-mod. Però l-oppost mhux veru; il-kundizzjoni ta’ derivabbiltà f’sens kompless għal funzjoni differenzjabbli hi miġbura fl-ekwazzjonijiet ta’ Cauchy-Riemann.
Mapep konformi
Funzjoni olomorfa li għandha derivata kullimkien differenti minn zero, ngħidulha mappa konformi: hi mappa li tippreżerva jew iżżomm l-angoli, imma mhux neċessarjament id-distanzi. Dil-proprjetà ġejja mill-fatt li funzjoni olomorfa hi (bħal fil-każ reali) approssimabbli lokalment minn funzjoni linjari, u mill-fatt li l-funzjonijiet linjari fuq il-pjan kompless huma kompożizzjoni ta’ omotetji u rotazzjonijiet, it-tnejn operazzjonijiet konformi.
Funzjonijiet armoniċi
Min-naħa l-oħra, il-parti reali u l-parti immaġinarja ta’ funzjoni olomorfa huma t-tnejn funzjonijiet armoniċi: xi proprijetajiet tal-funzjonijiet armoniċi, bħal dik ta’ li ma tħallix massimi u minimi lokali, jintirtu mill-funzjonijiet olomorfi.
Analitiċità
Funzjoni olomorfa hi dejjem analitika. Dan ifisser li lokalment nistgħu nesprimuha bħala serje ta’ potenzi. Fi kliem ieħor, fl-ambitu kompless l-eżistenza tal-ewwel derivata hi biżżejjed biex tiggarantixxi mhux biss l-eżistenza tad-derivati ta’ kull ordni, imma wkoll l-analitiċità tal-funzjoni. Dan ma jiġrix fl-ambitu reali.
It-teorema ta’ Liouville
Funzjoni olomorfa hi intera jekk hi definita fuq il-pjan kompless kollu. Il-funzjonijiet interi huma dawk il-funzjonijiet li f’kull punt għandhom rappreżentazzjoni bħala serje ta’ potenzi b’raġġ ta’ konvergenza infinit. Il-funzjonijiet interi għandhom ħafna restrizzjonijiet. Fosthom, it-Teorema ta’ Liouville li tgħid li funzjoni intera li mhijiex kostanti ma jistax ikollha modulu limitat fil-pjan.
Għalhekk fl-ambitu kompless ma jeżistux funzjonijiet bħal l-arktanġent reali, li huma definiti fuq \mathbb C kollha imma b’modulu uniformement limitat.
It-teorema tal-modulu massimu
It-Teorema tal-modulu massimu, tgħid li l-modulu \ |f(z)| ta' funzjoni olomorfa \ f definita fuq sett miftuħ \ A ma jistax jilħaq il-massimu. Jekk id-dominju \ A hu limitat u l-funzjoni \ f nistgħu nestenduha bil-kontinwità għall-għeluq ta’ \ A, il-modulu jilħaq il-massimu fuq wieħed mill-punti tat-xifer.
Eżempji ta’ funzjonijiet olomorfi
thumb|right|100px|Il-[[prolungament analitiku ta’ funzjoni analitika matul kurva fil-pjan.]]
Kull funzjoni definita mill-bidu bl-erba’ operazzjonijiet aritmetiċi hi olomorfa fis-sett miftuħ li fih hi definita sewwa. Jekk \ p(z) u \ q(z) huma żewġ polinomi, il-funzjoni hi olomorfa fuq is-sett miftuħ \ A miksub billi nnaħħu minn \ \mathbb C il-punti li jikkorrispondu mar-radiċi ta’ \ q.
thumb|left|300px|Il-parti reali tas-senu kompless f'rettanglu fil-pjan.
Kull funzjoni analitika reali testendi b’mod uniku għal funzjoni olomorfa. Il-proċedura li biha l-funzjonijiet olomorfi jiġu estiżi b’mod uniku ngħidulha prolungament analitiku. In partikulari, il-funzjonijiet esponenzjali, tas-senu, u l-funzjonijiet trigonometriċi huma funzjonijiet olomorfi.
L-imġiba tal-funzjonijiet esponenzjali u s-senu fl-ambitu kompless hi iżjed għanja milli nsibu fl-ambitu reali. Per eżempju, minħabba t-Teorema ta’ Liouville il-funzjoni tas-senu mhijiex limitata fil-pjan kompless (kontra li jiġri fir-reali, fejn tvarja bejn -1 u 1). Anzi, il-funzjoni tas-senu hija surġettiva fuq il-komplessi.
Singularitajiet iżolati
Kunċett ieħor ċentrali fl-analisi komplessa hu dak tas-singularitajiet iżolati. Funzjoni olomorfa definita fuq sett miftuħ \ A, bil-punt intern \ z_0 imneħħi, għandha singularità iżolata f' \ z_0. Dan differenti milli jiġri fil-każ ta’ funzjonijiet reali għax l-imġiba tal-funzjoni qrib \ z_0 nistgħu naqsmuha fi tliet tipi, determinati mill-imġiba tal-modulu \ |f(z)| qrib il-punt:
Sfera ta’ Riemann
Jekk il-funzjoni għandha singularità eliminabbli f’\ z_0, din testendi għal funzjoni olomorfa fuq \ A. Jekk għandha pol, possibbli wkoll nestendu l-funzjoni billi nqegħdu. Ir-riżultat ta’ din operazzjoni hi funzjoni ta’ tip ġdid, li ngħidula meromorfa.
Il-funzjonijiet meromorfi iġibu ruħhom lokalment bħall-funzjonijiet olomorfi: biżżejjed inżidu mal-pjan kompless, il-punt \ \infty, permezz tal-projezzjoni sterjografika. L-ispazju li niksbu hu topoloġikament ekwivalenti għal l-isfera, u jgħidulu l-isfera ta’ Riemann. Spiss hu identifikat mall-linja dritta projettiva komplessa. Funzjoni meromorfa hi għalhekk funzjoni partikulari B’din il-kostruzzjoni, il-punt fl-infinit nittrattawh bħal l-oħrajn kollha, u nistgħu naqilbu ħafna riżultati fuq il-funzjonijiet olomorfi għall-kuntest tal-funzjonijiet meromorfi. Estensjoni analoga tista’ ssir jekk id-dominju, \ A, jkun sett miftuħ ta’.
Per eżempju (trasformazzjoni ta’ Möbius): fejn \ a,b,k,d huma komplessi u hi funzjoni meromorfa
Liebru l-ġebel aħmar ta' Natal
Il-Liebru l-ġebel aħmar ta' Natal jew Liebru l-ġebel aħmar il-kbir jew Fenek aħmar ta' Natal li huwa magħruf xjentifikament bħala Pronolagus crassicaudatus, huwa mammiferu plaċentat notturn u solitarju tal-familja Leporidae fl-ordni Lagomorpha mifrux fil-kontinent Afrikan. Dan il-leporidu bħaż-żewġ speċi l-oħra tal-ġeneru Pronolagus, għalkemm jissejjaħ "Liebru l-ġebel" huwa speċi ta' fenek.
Dan il-liebru huwa l-ikbar fost it-tliet speċi ta' liebri l-ġebel u għandu pil ta' lewn griż imnaqqax bil-kannella man-naħa tad-dahar, filwaqt dak tas-sider, id-denb u l-erba' saqajn huma ta' lewn ħamrani kulur is-sadid. Liebru adult jista' jkun bejn 42 u 50 ċentimetru eskluż id-denb li jista' jkun minn 6 sa 14-il ċentimetru twil.
Il-Liebru l-ġebel aħmar il-kbir għandu firxa f'abitat kollu ġebel u rdum mal-ġnub ta' għoljiet u muntanji u fil-madwar u din hija r-raġuni minn fejn oriġina l-isem komuni ta' din l-ispeċi.
Riproduzzjoni
Ftit hemm informazzjoni dwar kif jirriproduċi l-liebru l-ġebel aħmar ta' Natalż. L-unika tagħrif fiċ-ċert huwa li boton minn żarmuġ 1 sa 2 jitwieldu għomja, bi ftit jew xejn pil u totalment dipendenti fuq l-omm bħall-fniek kollha l-oħra wara tqala jew ġestazzjoni ta' madwar 30 jum.
Distribuzzjoni
Il-liebru l-ġebel aħmar ta' Natal jinsab jgħix lejn in-Nofsinhar tal-kontinent tal-Afrika u huwa mifrux fil-Lvant tar-Repubblika tal-Afrika t'Isfel minn Natal sal-provinċa ta' Kap, fil-Lvant ta' Lesoto, fin-Nofsinhar ta' Sważiland u fit-tarf estrem tan-Nofsinhar tal-Możambikk.
Dikjarazzjoni tal-Indipendenza tal-Ukrajna
daqsminuri|Id-Dikjarazzjoni tal-Indipendenza tal-Ukrajna tal-1991 L-Att dwar id-Dikjarazzjoni tal-Indipendenza tal-Ukrajna (bl-Ukren: Акт проголошення незалежності України, b'ittri Rumani: Akt proholoshennya nezalezhnosti Ukrayiny) ġie adottat mill-Parlament Ukren fl-24 ta' Awwissu 1991. L-Att reġa' stabbilixxa l-indipendenza statali tal-Ukrajna.
Adozzjoni
L-Att ġie adottat wara t-tentattiv ta' kolp ta' stat fl-Unjoni Sovjetika fid-19 ta' Awwissu, meta mexxejja Komunisti akkaniti ppruvaw jerġgħu jistabbilixxu l-kontroll tal-partit Komunista ċentrali fir-rigward tal-Unjoni Sovjetika. B'rispons għal dan (matul sessjoni straordinarja taħraq ta' 11-il siegħa), il-Parlament Sovjetiku Suprem tal-SSR Ukrena, f'sessjoni speċjali li saret is-Sibt, approvat b'maġġoranza wiesgħa l-Att dwar id-Dikjarazzjoni tal-Indipendenza tal-Ukrajna. L-Att għadda b'321 vot favur, żewġ voti kontra, u sitt astenzjonijiet (minn total ta' 360 votant). Il-biċċa l-kbira tat-test tfassal matul il-lejl tat-23 u tal-24 ta' Awwissu, l-iktar minn Levko Lukyanenko, Serhiy Holovatyi, Mykhailo Horyn, Ivan Zayets u Vyacheslav Chornovil.
Il-Partit Komunista tal-Ukrajna (CPU), wara li ġie persważ minn wara l-kwinti mill-membru tal-partit u l-President tal-Parlament Sovjet Suprem Leonid Kravchuk, ħass li kellu jappoġġa l-Att sabiex jiddistanzja ruħu mill-kolp ta' stat. L-Ewwel Segretarju tas-CPU Stanislav Hurenko argumenta li "jkun diżastru" jekk is-CPU ma jonqos milli jappoġġa l-indipendenza. Il-membri tas-CPU kienu fuq ix-xwiek wara li semgħu bl-aħbar li l-eks mexxej tal-partit Vladimir Ivashko kien ġie arrestat f'Moska, is-subordinazzjoni mill-ġdid tal-Armata Sovjetika taħt il-mexxejja tal-SFSR Russa u l-għeluq tal-istabbilimenti tal-Kumitat Ċentrali tal-Partit Komunista. xellug|daqsminuri|Il-faċċata tal-gazzetta parlamentari Holos Ukrayiny bit-test tad-dikjarazzjoni stampat fin-nofs t'isfel (is-27 ta' Awwissu 1991) Fl-istess jum (l-24 ta' Awwissu), il-Parlament sejjaħ referendum dwar l-appoġġ għad-Dikjarazzjoni tal-Indipendenza. Il-proposta għas-sejħa tar-referendum nazzjonali waslet b'mod konġunt mill-mexxejja tal-oppożizzjoni Ihor Yukhnovsky u Dmytro Pavlychko. Il-Parlament ivvota wkoll favur il-ħolqien ta' gwardja nazzjonali tal-Ukrajna u bdil fil-ġurisdizzjoni biex il-forzi armati kollha li jinsabu fuq territorju Ukren isiru tal-Ukrajna stess.
Għajr folla storbjuża li nġabret fil-binja tal-Parlament, it-toroq ta' Kiev kienu kwieti dakinhar, bi ftit sinjali ta' ċelebrazzjoni fil-beraħ.
Fil-jiem ta' wara, għaddew ukoll għadd ta' riżoluzzjonijiet u digrieti li wasslu għan-nazzjonalizzazzjoni tal-proprjetà kollha tas-CPU u t-trasferiment tagħha lill-kunsilli lokali u lill-Parlament Sovjetiku Suprem, il-ħruġ ta' maħfra għall-priġunieri politiċi kollha, is-sospensjoni tal-attivitajiet kollha tas-CPU u l-iffriżar tal-assi u tal-kontijiet bankarji tas-CPU soġġetti għal investigazzjonijiet uffiċjali pendenti fir-rigward tal-kollaborazzjoni possibbli ma' dawk li kienu wara l-kolp ta' stat bl-appoġġ ta' Moska, l-istabbiliment ta' kumitat ta' inkjesta li jħares lejn l-imġiba tal-uffiċjali matul il-kolp ta' stat, u l-istabbiliment ta' kumitat dwar kwistjonijiet militari b'rabta mal-ħolqien ta' Ministeru għad-Difiża tal-Ukrajna.
Fis-26 ta' Awwissu 1991, ir-Rappreżentant Permanenti tal-SSR Ukrena tan-Nazzjonijiet Uniti (l-SSR Ukrena kienet membru fundatur tan-Nazzjonijiet Uniti), Hennadiy Udovenko, informa lill-uffiċċju tas-Segretarju Ġenerali tan-Nazzjonijiet Uniti li l-missjoni permanenti tiegħu fl-assemblea internazzjonali uffiċjalment kienet se tiġi ddeżinjata bħala rappreżentanza tal-Ukrajna. Dakinhar stess, il-kumitat eżekuttiv ta' Kiev ivvota wkoll biex jitneħħew il-monumenti kollha tal-eroj Komunisti mill-postijiet pubbliċi, inkluż il-monument ta' Lenin fil-pjazza ċentrali tar-Rivoluzzjoni ta' Ottubru. Il-kumitat iddeċieda li l-pjazza l-kbira kellha tingħata l-isem ġdid ta' Pjazza Maidan tal-Indipendenza (bl-Ukren: Maidan Nezalezhnosti), l-istess bħall-istazzjon ċentrali tal-metro ta' taħtha.
Fir-refendum dwar l-indipendenza tal-1 ta' Diċembru 1991, il-poplu tal-Ukrajna esprima appoġġ sod u wiesa' għall-Att dwar id-Dikjarazzjoni tal-Indipendenza, b'iżjed minn 90 % li vvutaw favur, u 82 % tal-elettorat li ħa sehem. Ir-referendum seħħ fl-istess jum tal-ewwel elezzjoni Presidenzjali diretta tal-Ukrajna; is-sitt kandidati Presidenzjali kollha appoġġaw l-indipendenza u għamlu kampanja favur l-"iva". L-eżitu tar-referendum temm kwalunkwe ċans realistiku li l-Unjoni Sovjetika tibqa' magħquda anke fuq skala limitata; l-Ukrajna kienet ilha t-tieni biss wara r-Russja bħala qawwa ekonomika u politika.
Ġimgħa wara l-elezzjoni, il-President elett ġdid Leonid Kravchuk ingħaqad mal-kontropartijiet Russi u Belarussi tiegħu (Boris Yeltsin u Stanislav Shushkevich, rispettivament) fl-iffirmar tal-Ftehimiet ta' Belavezha, li ddikjaraw li l-Unjoni Sovjetika ma baqgħet teżisti iktar. L-Unjoni Sovjetika xoljiet uffiċjalment fis-26 ta' Diċembru.
Mill-1992 'l hawn, l-24 ta' Awwissu jiġi ċċelebrat fl-Ukrajna bħala Jum l-Indipendenza.
Rikonoxximent internazzjonali
Il-Polonja u l-Kanada kienu l-ewwel pajjiżi li rrikonoxxew l-indipendenza tal-Ukrajna, it-tnejn li huma fit-2 ta' Diċembru 1991. Fl-istess jum (it-2 ta' Diċembru), ġie rrapportat matul ix-xandira ta' tard filgħaxija tal-programm televiżiv tal-aħbarijiet Vesti li l-President tal-SFSR Russa, Boris Yeltsin, kien irrikonoxxa l-indipendenza tal-Ukrajna.
L-Istati Uniti għamlu l-istess fil-25 ta' Diċembru 1991. F'dak ix-xahar, l-indipendenza tal-Ukrajna ġiet rikonoxxuta minn 68 Stat, u fl-1992 ġiet rikonoxxuta minn 64 Stat ieħor.
F'Jannar 1992, il-President tal-Istati Uniti George H. W. Bush approva programm ta' appoġġ umanitarju Amerikan għall-Unjoni Sovjetika u għall-Ukrajna, taħt is-superviżjoni tas-Segretarju tad-Difiża.
Test tal-Att tal-Indipendenza
L-Att dwar id-Dikjarazzjoni tal-Indipendenza tal-Ukrajna
l-Indipendenza tal-Ukrajna u l-ħolqien ta' stat Ukren indipendenti – L-UKRAJNA.
It-territorju tal-Ukrajna ma jistax jinqasam u ma jistax jitkasbar.
Minn dan il-jum 'il quddiem, il-Kostituzzjoni u l-liġijiet tal-Ukrajna biss huma validi fuq it-territorju tal-Ukrajna.
Dan l-att isir effettiv fil-mument tal-approvazzjoni tiegħu.
— Il-Verkhovna Rada tal-Ukrajna, l-24 ta' Awwissu 1991 (traduzzjoni mhux uffiċjali)
FK Širvėna
Futbolo klubas Širvėna huwa klabb tal-futbol Litwan,mil-belt ta Biržai. Il-klabb twaqqaf fl-1948.
Skawra
Mit-25 ta 'Marzu, 2019
Kowċ: 🇱🇹 ...
Pirma lyga
Isqof Charles Gauci
Charles Victor Emmanuel Gauci (Malta, 31 ta' Marzu, 1952) huwa l-Isqof Elett ta' Darwin, l-Awstralja.
Tfulija
Il-familja tiegħu emigrat lejn l-Awstralja fl-1964, meta huwa kellu kważi 13-il sena. Huwa jiġi n-neputi ta’ Dun Joe Gauci Sacco.
Saċerdozju
Fl-1971, daħal is-Seminarju ta' Adelaide u ġie ordnat qassis fl-Arċidjoċesi ta’ Adelaide fl-10 ta’ Diċembru 1977 u attenda korsijiet ta’ formazzjoni Injazjana biex isir direttur spiritwali.
Kien l-Assistent Ekkleżjastiku (Kappillan Nazzjonali) tas-Soċjetà tad-Duttrina Nisranija (M.U.S.E.U.M.) fl-Awstralja sa meta sar Isqof.
Serva fil-parroċċi kbar ta’ Adelaide: Hectorville (1978-1983), Woodville (1983-1985), Elizabeth North (1985) and Elizabeth South (1987-1998), Noarlunga-Seaford (1998), Willunga-Kangaroo Island, Victor Hector Goolwa Island and Noarlunga-Seaford-Willunga (2001).
Kien direttur spiritwali f’ħafna parroċċi kbar u wkoll f’kunsill taż-żgħażagħ fl-istess belt Awstraljana.
Minn Frar 2017 sa meta nħatar isqof, huwa kien l-amministratur tal-Katidral San Franġisk Saverju ta’ Adelaide.
Isqof
Nhar is-27 ta' Ġunju 2018, il-Papa Franġisku ħatar lil Dun Charles Gauci bħala s-seba' Isqof tad-Djoċesi ta’ Darwin fl-Awstralja wara r-riżenja tal-Isqof Daniel Eugene Hurley.
Il-President tal-Konferenza Episkopali Awstraljana, l-Arċisqof Mark Coleridge laqa' l-ħatra ta' Gauci magħruf għall-ispiritwalità profonda tiegħu u l-impenn sħiħ tiegħu għall-evanġelizzazzjoni:
“Fr Charles has ministered to people from many walks of life – as a pastor in parishes, a chaplain to schools, a spiritual director and retreat leader. He will be a great gift to the Church in Darwin with all its challenges and also a good addition to the Bishops Conference because of his long and varied experience as priest and teacher of the faith.”
Għoljiet ta' Donets
daqsminuri|253x253px|L-Għoljiet ta' Donets L-Għoljiet ta' Donets (bir-Russu: Доне́цкий кряж, Doneckij krjaž; bl-Ukren: Донецький кряж, Donec'kij krjaž) huma grupp ta' għoljiet li jiffurmaw l-ogħla parti fil-Grigal tal-art b'elevazzjoni għolja ta' Donets fil-Lvant tal-Ukrajna u fin-Nofsinhar tar-Russja Ewropea. L-għoljiet jinsabu fi ħdan l-Oblasts ta' Donetsk u ta' Luhansk u parzjalment imissu wkoll mat-territorju tal-Oblast ta' Rostov, ir-Russja. L-ogħla quċċata hija l-għolja Mohyla Mechetna, b'elevazzjoni ta' 367 metru (1,204 piedi). xellug|daqsminuri|Mappa li turi fejn jinsabu l-Għoljiet ta' Donets Għolja oħra, Savur-Mohyla, b'elevazzjoni ta' 278 metru (912-il pied), kienet sit notevoli fil-Gwerra fir-reġjun ta' Donbass.
L-għoljiet huma estiżi fuq assi mill-Punent għal-Lvant għal madwar 370 kilometru, b'wisa' li tvarja bejn il-50 u l-120 kilometru; l-elevazzjoni medja hija ta' madwar 150-200 metru.
Fiż-żona tal-Għoljiet ta' Donets hemm depożiti tal-faħam, li għenu fit-twelid u fl-iżvilupp ta' bosta bliet industrijali kemm fl-Ukrajna, kif ukoll fuq livell iżgħar fir-Russja; fost iċ-ċentri urbani ewlenin, ta' min isemmi dawk ta' Šachty fir-Russja, kif ukoll Donetsk, Luhansk e Gorlovka fl-Ukrajna.
Isem
Isem l-għoljiet oriġina minn isem ix-xmara Seversky Donets, li tnixxi maġenbhom għat-tul kollu tagħhom, u tiddelimita l-konfini tat-Tramuntana u tal-Lvant tagħhom.
Sergio Mattarella
Sergio Mattarella (Palermo, 23 ta' Lulju 1941) huwa t-tnax-il President tar-Repubblika Taljana.
Bin Bernardo u ħu Piersanti Mattarella, it-tnejn membri tal-Partit Demokristjan, it-tieni wieħed maqtul mill-Mafja.
Kien elett fl-1983 mal-fazzjoni xellugija tal-Partit Demokristjan; meta xolja ingħaqad mal-Popolari (PPI), u fl-aħħar mal-Partit Demokartiku. Kien Ministru fil-gvernijiet ta' Giovanni Goria, Ciriaco De Mita u Andreotti. Irriżenja fl-1990 wara li għaddiet il-Liġi Mammì li privileġġjat lil Berlusconi.
Wara r-referendum ta' 1993 ħejja liġi elettorali ġdida. Kien Deputat Prim Ministru fil-gvern ta' D'Alema (1999-2000). Fl-1999 sar Ministru tad-Difiża u baqa' hekk fil-gvern ta' Amato. Reġa' kien elett fil-Parlament fl-2001 u fl-2006.
Fl-2011 kien elett Imħallef fil-Qorti Kostituzzjonali.
Fil-31 ta' Jannar 2015, wara erba' votazzjonijiet, kważi żewġ terzi tal-Parlamentari ivvutaw biex Mattarella ikun President. Huwa kien il-kandidat tal-Partit Demokratiku immexxi mill-Prim Ministru Matteo Renzi.
Joseph Spiteri
L-Isqof Joseph Spiteri (Ħal-Luqa, 20 ta' Mejju 1959) huwa Nunzju Appostoliku għar-Repubblika tas-Sri Lanka.
Bin Ernest, Supretendent fil-Korp tal-Pulizija u Emanuela mwielda Cassar, Joseph kien l-ewwel tifel minn ħamest aħwa: żewġ subien u tlett ibniet.
Studju
Ħa l-edukazzjoni tiegħu fl-iskola primarja ta' Ħal Luqa kif ukoll is-Seminarju Minuri fl-1976. Studja fis-Seminarju Maġġuri tal-Virtù' fir-Rabat Malta. Kien ordnat saċerdot fid-29 ta' Ġunju 1984 minn Mons Ġużeppi Mercieca, Arċisqof ta' Malta.
Wara li serva għal ftit xhur iservi fil-parroċċa ta' Ħaż-Żabbar, Joseph Spiteri intbagħat ikompli l-istudji tiegħu fil-Pontificia Accademia Ecclesiastica f'Ruma li huwa kulleġġ fejn jingħataw taħriġ id-diplomatiċi tal-Vatikan. Wara erba' snin studju ħa d-Dottorat fid-Dritt Kanoniku mill-Università Pontifiċja ta' San Tumas t'Aquino magħruf bħala l-Angelicum.
Ħidma Diplomatika
Bħala l-ewwel 'posting' tiegħu fid-Diplomazija vatikana, ntbagħat fil-Panama fejn hemmhekk kien hemm bħala Nunzju Appostoliku l-Arċisqof Mons Josè Sebastian Laboa li wara kien maħtur bħala Nunzju Appostoliku għal Malta. Fi żmienu saret l-invażjoni minn truppi Amerikani fil-Panama.
Wara intbagħat iservi fl-Iraq, fil-Ġordan, fil-Messiku, fil-Portugall u fil-Greċja.
Fl-2004 irritorna lejn l-Amerika Latina fil-Veneżwela, sakemm fl-2009 beda jagħti s-servizzi tiegħu fis-Segreterija tal-Istat tal-Vatikan.
Fl-2009 inħatar Nunzju Appostoliku għar-Repubblika ta' Sri Lanka (qabel magħrufa bħala Ceylon), mill-Papa Benedettu XVI, li ħatru wkoll bħala Arċisqof Titulari ta' Serta.
Fl-2013 inħatar Nunzju Appostoliku għall-Kosta tal-Avorju.
Mons Spiteri jistqarr li l-vokazzjoni tiegħu jafha lill-familja tiegħu iktar u iktar lill-ġenituri tiegħu, il-parroċċa li fiha trabba u għex, is-soċjetà' tal-MUSEUM kif ukoll is-Seminarju.
Golf ta' Biskaja
300px|right|Mappa tal-Golf ta' Biskaja
Il-fond medju hu ta' 1,744m u l-ikbar fond hu ta' 2,789m. thumb|right|Ix-xatt Spanjol madwar il-Golf ta' Biskaja
Il-Golf ta' Biskaja għandu l-agħar temp tal-Oċean Atlantiku. F'dan il-golf ikun hemm maltempati kbar, l-iżjed matuk ix-xhur tax-xitwa. Sa dal-aħħar kienu jegħrqu ħafna vapuri fil-maltempati tal-golf, u ħafna nies tilfu ħajjithom. M'għadux jiġri hekk minħabba t-titjib fil-bini tal-vapuri u t-tbassir tat-temp.
Xmajjar
Ix-xmajjar ewlenin li jitbattlu fil-Golf ta' Biskaja huma:
Bliet prinċipali
Il-bliet ewlenin fuq ix-xatt tal-Golf ta' Biskaja huma:
Ħlejjaq salvaġġi
thumb|Il-kosta tal-Golf ta' Biskaja – San Juan de Gaztelugatxe (Biskaja) Ħafna speċi ta' balieni u dniefel jidhru f'dal-baħar. Hu wieħed mill-ftit postijiet fejn il-balieni tal-munqar bħall-balieni tal-munqar ta' Cuvier jidhru spiss. Dan l-aħjar post għall-istudju tal-balieni tal-munqar fid-dinja. L-aħjar post biex wieħed jista' jara iċ-Ċetacej jinstab fil-baħar fond 'l barra mill-pjattaforma kontinentali.
Pajsaġġ tal-Vinji ta' Piemonte: Langhe-Roero u Monferrato
daqsminuri|245x245px|Veduta tal-pajsaġġ tal-vinji ta' Langhe Il-Pajsaġġ tal-Vinji ta' Piemonte: Langhe-Roero u Monferrato huwa l-isem uffiċjali ta' Sit ta' Wirt Dinji tal-UNESCO magħmul minn "ħames żoni distinti tat-tkabbir tad-dwieli għall-inbid b'pajsaġġi straordinarji", flimkien mal-Kastell ta' Grinzane Cavour fir-reġjun ta' Piemonte, l-Italja.
Is-sit, li huwa estiż fuq iż-żoni bl-għoljiet ta' Langhe u Monferrato, huwa wieħed mill-iktar żoni importanti fl-Italja għall-produzzjoni tal-inbid.
Is-sit jinsab fiċ-ċentru tar-reġjunt ta' Piemonte, fil-Majjistral tal-Italja, u tniżżel fil-lista tas-Siti ta' Wirt Dinji tal-UNESCO bħala "pajsaġġ kulturali", ladarba huwa r-riżultat tax-xogħol ikkombinat tan-natura u tal-bniedem. Il-valur tas-sit ġie rrikonoxxut mill-UNESCO għall-importanza kbira tiegħu fil-produzzjoni tal-inbid, li sawret il-pajsaġġ matul is-sekli.
Deskrizzjoni
xellug|daqsminuri|252x252px|Il-Kastell ta' Grinzane Cavour Is-sit jinkludi ħames żoni distinti tat-tkabbir tad-dwieli għall-inbid b'pajsaġġi straordinarji, flimkien mal-Kastell ta' Grinzane Cavour, emblematiku għall-iżvilupp tal-vinji u għall-istorja tal-Italja. Din iż-żona tinsab fil-parti tan-Nofsinhar ta' Piemonte, bejn ix-xmara Po u l-Appennini ta' Liguria. Tinkludi firxa wiesgħa ta' proċessi tekniċi u ekonomiċi marbuta mal-produzzjoni tal-inbid u l-vitikoltura li kkaratterizzaw ir-reġjun għal sekli sħaħ. Fiż-żona nstab ukoll trab dakkari li jmur lura għas-seklu 5 Q.K., meta r-reġjun ta' Piemonte kien post ta' kuntatt u ta' skambju bejn l-Etruski u ċ-Ċeltiċi: fil-fatt għadhom jintuża kelmiet Etruski u Ċeltiċi, partikolarment b'rabta mal-inbid, fid-djalett lokali. Matul l-Imperu Ruman, Plinju x-Xiħ iddeskriva r-reġjun bħala wieħed mill-iżjed favorevoli għat-tkabbir tad-dwieli f'għamla ta' vinji fl-Italja tal-qedem, u Strabo kiteb ukoll dwar il-btieti tar-reġjun.
Sit ta' Wirt Dinji
daqsminuri|259x259px|L-Infernot ta' Cella Monte Il-Pajsaġġ tal-Vinji ta' Piemonte: Langhe-Roero u Monferrato ġie ddeżinjat bħala Sit ta' Wirt Dinji tal-UNESCO fl-2014.
Il-valur universali straordinarju tas-sit ġie rrikonoxxut abbażi ta' żewġ kriterji tal-għażla: il-kriterju (iii) "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet"; u l-kriterju (v) "Eżempju straordinarju ta' insedjament uman tradizzjonali, ta' użu tal-art jew ta' użu tal-baħar, li jirrappreżenta kultura (jew kulturi), jew interazzjoni umana mal-ambjent, speċjalment meta jkun sar vulnerabbli minħabba l-impatt ta' bidla irreversibbli".
Tanżanija
It-Tanzanija hija nazzjon fl-Afrika. Il-belt kapitali hija Dodoma. It-Tanzanija hija destinazzjoni turistika popolari u ħafna turisti jżuru dan il-pajjiż, fost affarijiet oħra, biex jaraw il-ħajja selvaġġa fuq xi safari, jitilgħu l-Muntanja Kilimanjaro, jew jgħumu fil-Gżira ta' Zanzibar.
Joseph Galea Curmi
L-Isqof Joseph Galea Curmi (Birkirkara, Malta, 1 ta’ Jannar 1964) huwa Isqof Awżiljarju fl-Arċidjoċesi ta' Malta.
Studju
Bin Paul, li kien jaħdem mad-Dipartiment tal-Edukazzjoni, u Josette née Mifsud Bonnici, huwa t-tielet minn sitt ulied. Il-parrinu tiegħu tal-Griżma kien zijuh Karmenu Mifsud Bonnici, li iktar tard sar Prim Ministru ta' Malta. Ħuh, Edgar kien Assistent Personali tal-Prim Ministru Lawrence Gonzi (2004-2013).
Ħa l-edukazzjoni tiegħu fl-iskola Stella Maris, Ħal Balzan, fil-Kulleġġ Missjunarju ta’ San Pawl, ir-Rabat, u fil-Kulleġġ San Alwiġi (Sixth Form), Birkirkara.
Daħal fis-Seminarju tal-Arċisqof fl-1982. Huwa jgħid li influwenzi kbar f'ħajtu kienu zijuh Mons. Ġużepp Mifsud Bonnici u l-ħajja tal-qaddis Franċiż Ġwann Marija Vianney magħruf bħala l-Kurat t'Ars. Wara li rċieva l-formazzjoni meħtieġa u kiseb Liċenzjat fit-Teoloġija Sagra fl-Università ta’ Malta, ġie ordnat saċerdot mill-Arċisqof ta’ Malta, Mons. Ġużeppi Mercieca, fil-5 ta’ Lulju 1991.
Intbagħat ikompli l-istudji tiegħu fil-Pontificia Università Lateranense ta’ Ruma u fl-1998 kiseb dottorat fit-Teoloġija Pastorali. It-teżi tad-dottorat tiegħu ġġib l-isem “The Diocesan Synod as a Pastoral Event. A Study of the Post-Conciliar Understanding of the Diocesan Synod”.
Ħidma fil-Knisja
Wara l-istudji tiegħu f’Ruma, Galea Curmi inħatar assistent Segretarju Pastorali tal-Arċidjoċesi ta’ Malta u lecturer fit-Teoloġija Pastorali fl-Università ta’ Malta, fejn għadu jgħallem sal-lum. Huwa kien il-kordinatur tas-Sinodu Djoċesan li sar bejn l-1999 u l-2003.
Fl-2005 inħatar membru tal-board tal-Istitut Djoċesan ta’ Formazzjoni Pastorali, u fl-2008 assistent ekkleżjastiku tal-Fondazzjoni Centesimus Annus Pro Pontifice (Malta), fejn għadu jservi sal-lum.
Vigarju Ġenerali u Isqof
Fl-2015, l-Arċisqof Charles J. Scicluna ħatar lil Monsinjur Galea Curmi bħala Vigarju Ġenerali tal-Arċidjoċesi ta’ Malta u Kanonku tal-Kapital tal-Katidral. Huwa kien iwettaq ħidma pastorali fil-Parroċċa ta’ Marija Annunzjata, Ħal Balzan.
Il-Papa Franġisku ħatar lil Mons. Joseph Galea Curmi bħala Isqof Awżiljarju ta’ Malta u nnominah Isqof Titulari ta’ Cebarades. Dan tħabbar nhar it-23 ta' Ġunju 2018 f’konferenza tal-aħbarijiet min-Nunzju Appostoliku l-Arċisqof Alessandro d’Errico fil-palazz tal-Arċisqof fl-Imdina. In-Nunzju qal li bħala Isqof Awżiljarju, Mons. Galea Curmi huwa msejjaħ biex ikun il-kollaboratur u l-konsulent l-iżjed qrib tal-Arċisqof Charles Scicluna.
Galea Curmi se jkun ordnat Isqof nhar l-4 ta' Awwissu 2018, festa tal-Kurat t'Ars, l-ispirazzjoni tal-vokazzjoni saċerdotali tiegħu.
Lista ta' Siti ta' Wirt Dinji fis-Serbja
Mill-2021, is-Serbja għandha ħames siti fil-lista tas-Siti ta' Wirt Dinji tal-UNESCO. L-ewwel sit li tniżżel fil-lista mis-Serbja kien dak ta' Stari Ras u Sopoćani, matul it-tielet sessjoni tal-Kumitat tal-Wirt Dinji tal-UNESCO fl-1979. Is-siti l-oħra tniżżlu fil-lista fl-1986, fl-2004, fl-2007 u fl-2017. Is-siti kollha tas-Serbja huma siti kulturali, kif stabbilit skont il-kriterji tal-għażla tal-UNESCO. Erbgħa minn ħames siti jmorru lura għall-Medju Evu, filwaqt li l-ħames sit, il-kumpless ta' Gamzigrad, imur lura għall-aħħar ta' żmien il-qedem. Is-sit tal-Monumenti Medjevali fil-Kosovo, li tniżżel fil-lista fl-2004 u ġie estiż sentejn wara, tniżżel ukoll fil-lista ta' siti tal-UNESCO fil-periklu mill-2006 minħabba d-diffikultajiet fil-ġestjoni u fil-konservazzjoni tas-sit li jirriżultaw minn nuqqas ta' stabbiltà politika fir-reġjun. Is-sit tal-Istećci Medjevali huwa sit transnazzjonali kondiviż ma' tliet pajjiżi ġirien.
Siti ta' Wirt Dinji
L-UNESCO tiddeżinja s-siti abbażi ta' għaxar kriterji tal-għażla; kull sit irid jissodisfa mill-inqas wieħed mill-għaxar kriterji. Il-kriterji (i) sa (vi) huma kulturali, filwaqt li l-kriterji (vii) sa (x) huma naturali.
NB: * Siti transnazzjonali (bl-ikħal)
Mark A. Sammut
Mark A. Sammut (twieled fit-2 ta' Ottubru 1973) huwa kittieb Malti.
Ħajja bikrija
Kompla jistudja fl-Università ta' Malta (liġi u traduzzjoni) u f'dik ta' Londra – fil-University College (storja tad-dritt u teorija tad-dritt) u fil-London School of Economics (management u soċjoloġija storika) – u fl-Università ta' Oxford (studji storiċi).
Attività politika u ċivika
Sammut kien kunsillier lokali f'Ħaż-Żebbuġ (1993–1996), Membru tal-Bord tal-Koperattivi (1997–1998), Segretarju tal-Kunsill Notarili (2000–2003), Konslu Onorarju tal-Latvja (2001–2006), u President tal-Għaqda tal-Malti fl-Università (2007–2009).
Sammut kien politikament attiv bejn l-1993 u l-2003; mill-1996 'il quddiem fi ħdan il-Partit Laburista. Kellu rwol prominenti fil-kampanja elettorali tal-2003. Fl-2005, kien ġie akkużat mill-ġurnalista Daphne Caruana Galizia li kien tela' b'arma tan-nar fuq ajruplan. Sammut kien fetaħ libell kontra Caruana Galizia u din tal-aħħar ġiet immultata Lm500 billi, fi kliem il-Qorti, "ma jirrizultax li kellu l-intenzjoni speċifika li jagħmel dak lilu attribwit mill-artikolista konvenuta".
Fl-2016, telaq mill-Partit Laburista u ssieħeb fil-Partit Nazzjonalista.
Fit-3 ta' Novembru tal-2016, Sammut ħareġ ktieb, jismu ''L-Aqwa fl-Ewropa. Il-Panama Papers u l-Poter li fih ikkritika l-politiki neoliberali tal-Prim Ministru Joseph Muscat u d-difiża li ta lill-Ministru Konrad Mizzi u liċ-chief of staff'' tiegħu Keith Schembri fl-iskandlu tal-kumpaniji sigrieti fil-Panama. Fl-2021, bħala parti mill-inkjesta pubblika dwar il-qtil ta' Daphne Caruana Galizia, Sammut saħaq li Joseph Muscat kien qabbad lil missieru, Frans Sammut, biex jiftaħ blogg li jpinġi f'dawl ikrah lil Caruana Galizia.
Hu hu membru tar-Royal Historical Society, tal-European Society for Comparative Legal History, tal-Malta Historical Society u tas-Society for Advanced Legal Studies.
Kienu hu li skopra li Mikiel Anton Vassalli ma kienx miżżewweġ.
Pubblikazzjonijiet oħrajn
It-traduzzjoni li għamel Sammut tan-novella ta' Ġużè Bonnici La Pazza kienet imfaħħra mill-Professur Charles Briffa fil-ktieb tiegħu Il-Letteratura Maltija: L-Istorja tan-Narrattiva (Malta University Press, 2008). Sammut kiteb dwar il-Codice Municipale di Malta u temi oħrajn marbutin mal-Istorja u t-Teorija tad-Dritt.
Jikteb regolarment f'The Malta Independent on Sunday u f'In-Nazzjon.
KRC Genk
Koninklijke Racing Club Genk huwa klabb tal-futbol professjonali Belġjan, ibbażat ġewwa l-belt ta' Genk f'Limburgu. Racing Genk jilgħabu fl-Ewwel Diviżjoni Belġjana u huma rebħu 3 titli nazzjonali Belġjani fl-istaġuni 1998–99, 2001–02 u 2010–11 kif ukoll rebħu 3 Tazzi Belġjani, l-aktar reċentement fl-istaġun 2008–09. Huma kwalifikaw għall-fażi tal-gruppo tal-UEFA Champions League, wara li għelbu lil Maccabi Haifa. Huma għamlu dan fl-istaġun 2002–03, u spiċċaw ir-4 fil-grupp tagħhom b'4 punti.
Fil-mument Genk huwa bil-wisq wieħed mill-aktar klabbs probabbilment sinjuri fil-Belġju. Fl-2012 huma kienu għamlu profitt xokkanti ta' €28 miljun wara li pparteċipaw fil-fażi tal-gruppi tal-UEFA Champions League, u l-bejgħ tal-plejers bħal Thibaut Courtois u Kevin De Bruyne għal Chelsea (10 miljun trasferiment ta' Christian Benteke għal Aston Villa mhux inkluż). Il-profitt kollu se jiġi nvestit direttament fil-klabb: investimenti fl-istadju, fl-akkomodazzjoni taż-żgħażagħ u fit-trasferimenti li jidħlu.
KFC Winterslag (1923–88)
Il-klabb FC Winterslag kien fondat fl-1923 u ngħata in-numru 322 tal-matricule. Fil-35 anniversarju, il-klabb żied il-prefiss Rjali Koninklijke fl-isem tagħhom li sar KFC Winterslag. Fl-istaġun 1972–73 Winterslag laħqu t-tieni diviżjoni u eventwalment kwalifikaw għall-Ewwel Diviżjoni Maltija 1974–75 wara li spiċċaw it-tieni fir-rawnd finali tat-tieni diviżjoni. Huma kienu ħadu vantaġġ miż-żieda fin-numru ta' klabbs tal-ewwel diviżjoni (minn 16 għal 20). Il-klabb spiċċa l-istaġun fl-aħħar post, iżda rebaħ it-tieni diviżjoni dritt wara.
K Waterschei SV Thor Genk
K Waterschei SV Thor Genk kien twaqqaf fl-1919 bħala Waterschei's Sport Vereeniging Thor, Thor hija l-akronimu ta' Tot Herstel Onzer Rechten (Malti:Biex nirkupraw id-drittijiet tagħna). Huma rċevew in-numru 533 tal-matricule. Il-klabb gawda l-espliċita fl-ewwel diviżjoni fl-aħħar tal-1950ijiet sal-bidu tas-1960ijiet u għal darb'oħra mill-1978 sal-1986. Wara żewġ staġuni fit-tieni diviżjoni, K. Waterschei SV Thor Genk ingħaqdu ma KFC Winterslag biex jiffurmaw KRC Genk.
Matul l-istaġun 1982–83, il-logħba bejn Standard Liège-Waterschei kienet ġiet ffissa u Standard eventwalment rebħu l-kampjonat. Waterschei rebħu t-Tazza Belġjana darb (fl-1980 u l-1982). Pjuttost notevolment, l-aħħar rebħa waslet għal Waterschei billi laħqu s-semi-finali tal-European Cup Winners Cup fl-istaġun 1982–83. Wara li għelbu lil Paris Saint-Germain fil-kwarti tal-finali, Waterschei tilfu l-ewwel leg tas-semi-finali 5–1 fl-Istadju Pittodrie, id-dar tar-rebbieħa eventwali, Aberdeen FC. Iżda huma rebħu 1–0 ġewwa Waterschei, il-korteżija ta' Eddy Voordeckers, ma setgħetx tbiddel il-pożizzjoni. Huma mbagħad ingħaqdu ma Winterslag fl-1988 biex jiffurmaw il-klabb kurrenti.
1988–preżent
Il-klabb il-ġdid kien imsemmi KRC Genk kif inżamm mill-klassifika tal-Winterslag, Huma bdew jilgħabu fl-ewwel diviżjoni imma spiċċaw l-aħħar. Fis-sena ta' wara Genk irnexxielhom jirbħu l-fażi finali tat-tieni diviżjoni u mbagħad kellhom 4 staġuni fl-ewwel diviżjoni. Fl-1995 il-klabb impjega lil Aimé Anthuenis bħala kowċ u Racing spiċċaw it-tieni u qabżu l-fażi finali minħabba li żewġ timijiet ġodda tal-ewwel diviżjoni ngħaqdu (Seraing u Standard Liège). Wara t-tmien post fl-1997, il-klabb kellu l-istaġun 1997–98 brillanti b'rebħa tat-tazza nazzjonali u t-tieni post fil-kampjonat. Fl-ewwel staġun Ewropew tagħhom, Racing Genk eliminaw suċċessivament lil Apolonia Fier u MSV Duisburg iżda huma tilfu kontra RCD Mallorca fir-rawnd tal-aħħar 16 wara żewġ dros (1–1 bl-aggregat) fl-aħħar staġun tal-Cup Winners' Cup. L-istaġun kien tajjeb ukoll, Genk rebħu l-ewwel kampjonat Belġjan tagħhom f'Mejju, bil-kowċ Aimé Anthuenis meta wara mar ma Anderlecht.
Genk lagħbu fil-UEFA Champions League fl-1999–2000 iżda tilfu fit-tieni rawnd ta' kwalifikazzjoni kontra NK Maribor. L-istaġun kien salvat milli jirbħu it-Tazza Belġjana mill-ġdid, din id-darba Standard, imma Genk intemmu l-kampjonat fil-9 post. Huwa lest il-11-il post fl-istaġun ta' wara u tilfu it-tieni rawnd tal-UEFA Cup kontra Werder Bremen wara rebħa kontra FC Zürich. Wara din l-espliċita fqira, Genk irnexxielhom jirbħu l-kampjonat għal darb'oħra fl-istaġun 2001–02. Fl-istaġun 2002–03, huma laħqu l-fażi tal-gruppi taċ-Champions League għall-ewwel darba fl-istorja tagħhom. Għalkemm dawn ġew l-aħħar, huma mpressjonaw lil-partitarju tagħhom f'parità kontra Real Madrid, AS Roma u AEK Athens.
Ossezja t'Isfel
L-Ossezja t'Isfel (/ɒˈsɛtiə/ o-SET-ee-ə), uffiċjalment ir-Repubblika tal-Ossezja tan-Nofsinhar – l-Istat ta' Alanja, hija kolonja ta' okkupazzjoni u pupazzi tar- Russja f'territorju li jappartjeni lir-Repubblika tal-Ġeorġja fin-Nofsinhar tal-Kawkasu. Għandha popolazzjoni ta' ftit aktar minn 56,500 ruħ (fl-2022), li jgħixu f'żona ta' 3,900 km2, bi 33,000 ruħ jgħixu fil-belt kapitali, Tskhinvali.
KRC Genk
1988–preżent
Tliet staġuni ħżiena kienu segwiti. Genk spiċċaw l-istaġun 2007–08 l-għaxar post b'45 punti fil-kampjonat: l-agħar riżultat f'7 snin. L-istaġun 2008–09 kien ħażin għal Genk kif ukoll spiċċaw it-8 post fil-kampjonat domestiku. L-istaġun ntemm fuq nota pożittiva billi rebħu t-Tazza Belġjana, b'hekk kisbu biljett għar-raba rawnd ta' kwalifikazzjoni fl-Europa League. Fl-istaġun 2009–10 beda ħażin għal Genk meta kienu eliminati mill-Europa League minn OSC Lille. L-affarijiet ma marrux tajjeb fil-kampjonat domestiku. Il-kowċ Hein Vanhaezebrouck kien imkeċ f'Diċembru u kellu jiġi mibdul minn Frank Vercauteren. Genk spiċċaw il-11-il post, iżda Vercauteren irnexxielhu jwassal il-klabb għall-futbol Ewropew billi rebħu lir-rivali Sint-Truidense VV fil-finali tal-play offs.
Fit-30 ta' Jannar 2010 KRC Genk ħabru li l-kowċ Frank Vercauteren iffirma kuntratt ġdid li jdum sa Ġunju 2013.
Huma tilfu l-ewwel logħba biss tal-istaġun fl-20 ġimgħa u bdew il-play-offs fit-tieni post. Il-klabb rebaħ l-Ewwel Diviżjoni Belġjana 2010–11 wara li ġew dro 1–1 mal-isfidanti tat-titolu Standard Liége. Dan kien it-tielet kampjonat ta' KRC Genk fl-eżistenza tagħhom u partitarji ċċelebraw bl-invażjoni dritta lejn il-grawnd wara li l-logħba ntemmet.
KRC Genk bdew l-istaġun 2011–2012 bir-rebħua tas-Supercup kontra r-rebbieħa tat-tazza nazzjonali Standard Liège. Fil-11 ta' Awwissu, il-kowċ Frank Vercauteren ikkonferma li se jitlaq lil Genk u ffirma ma' klabb mill-Abu Dhabi Al Jazira FC. Fit-tielet rawnd ta' kwalifikazzjoni tal-UEFA Champions League 2011–2012 KRC Genk għelbu lil FK Partizan fiż-żewġ legs u ġew ma Maccabi Haifa fir-rawnd tal-play-Off. Maccabi Haifa FC għelbu lil Genk 2–1 f'Iżrael, filwaqt li t-tieni leg intrebaħ minn Genk bl-istess punteġġ ta' 2-1 fil-Belġju. Matul l-għoti tal-penaltis, il-gowler László Köteles għen lil Genk billi salva żewġ penaltis. Għat-tieni darba fl-istorja tagħhom, KRC Genk laħqu l-fażi tal-gruppi tal-UEFA Champions League. Huma kienu mfassla fi Grupp E ma Chelsea FC, Valencia CF u Bayer 04 Leverkusen.
Tard f'Awwissu 2011, Mario Been tħabbar bħala kowċ ġdid. Il-kampanja taċ-Champions League kienet moderata. Genk irnexxielhom jiksbu dro ta' 1-1 kontra Chelsea FC, Bayer 04 Leverkusen u dro mingħajr gowls kontra Valencia CF. Iżda meta lagħbu barra minn darhom Genk tilfu l-logħbiet kollha. L-istaġun fil-Jupiler League kien wieħed diffiċli, fejn Genk kkwalifikaw biss għall-play-offs minn irfinar fis-6 post fil-kompetizzjoni regolari. Madankollu, Genk bdew jilagħbu aħjar u telgħu għat-tielet post. Mill-irfinar fit-tielet post, KRC Genk kwalifikaw għat-tielet rawnd ta' kwalifikazzjoni tal-Europa League.
L-istaġun 2012-2013 beda brillanti għal Genk billi kkwalifikaw għall-fażi tal-gruppi tal-Europa League wara li għelbu lil FC Aktobe u FC Luzern. Fil-fażi tal-gruppi KRC Genk wettgħu tajjeb ħafna u finalment rebħu l-grupp mingħajr telfa waħda. Genk spiċċaw l-ewwel bi tliet punti aktar minn FC Basel u permezz t'hekk, kwalifikaw għall-fażi ta' wara fejn dawn affaċċjaw lil Vfb Stuttgart. Tkun l-ewwel darba li fl-istorja tal-klabb huma lagħbu fil-futbol Ewropew wara l-Milied.
Sommarju tal-aħjar riżultati
Mill-kwarti tal-finali l'quddiem:-:
UEFA Intertoto Cup:
Uganda
daqsminuri|Il-bandiera tal-Uganda thumb|tarka thumb|Organizzazzjoni territorjali thumb|Kampala thumb|Mappa L-Uganda hi nazzjon fl-Afrika. Il-belt kapitali hi Kampala.
Ossezja t'Isfel
L-istatus politiku tal-Ossezja t'Isfel huwa kwistjoni ċentrali tal- kunflitt bejn il-Ġeorġja u l-Ossezja u r-relazzjonijiet bejn il-Ġeorġja u r-Russja. Il-kostituzzjoni Ġorġjana tindika ż-żona bħala "l-ex distrett awtonomu ta' l-Ossezja tan-Nofsinhar", b'referenza għall- Oblast Awtonomu ta' l-Ossezja tan-Nofsinhar xolt fl-1990. Il- gvern Ġeorġjan jirreferi informalment għaż-żona bħala r-reġjun ta' Tskhinvali u jqisha bħala parti mir-reġjun ta' Shida Kartli tal-Ġeorġja. Mingħajr kontroll effettiv fuq it-territorju, il-Ġeorġja għandha korp amministrattiv imsejjaħ Amministrazzjoni Proviżorja tal-Ossezja t'Isfel.
L-Oblast Awtonomu tal-Ossetja tan-Nofsinhar, stabbilita mill-awtoritajiet Sovjetiċi fl-1922, iddikjarat l-indipendenza mir- Repubblika Soċjalista Sovjetika tal-Ġeorġja fl-1991. B'riżultat ta' dan, il-gvern Ġorġjan abolixxa l-awtonomija tal-Ossezja t'Isfel u pprova jerġa' jistabbilixxi l-kontroll tiegħu fuq ir-reġjun bil-forza. Il-kriżi li qed teskala wasslet għall-Gwerra tal-Ossezja t'Isfel tal-1991–1992. Il-Ġeorġjani ġġieldu kontra l-Ossezjani t'Isfel f'żewġ okkażjonijiet oħra: fl-2004 u fl-2008. Dan l-aħħar konflitt wassal għall-Gwerra Russo-Ġeorġjana ta' Awwissu 2008, li matulha l-forzi Ossezjani u Russi kisbu kontroll sħiħ de facto tat-territorju ta' dik li kienet l-Oblast Awtonoma ta' l-Ossetja tan-Nofsinhar. Mill-gwerra tal-2008, il-Ġeorġja u parti sinifikanti tal- komunità internazzjonali qiesu l-Ossezja t'Isfel bħala okkupata mill-militar Russu.
L-Ossezja t'Isfel tiddependi sew fuq għajnuna militari, politika u finanzjarja mir-Russja. Mill-2008 'l hawn, il-gvern ta' l-Ossezja t'Isfel esprima l-intenzjoni tiegħu li jingħaqad mal-Federazzjoni Russa; jekk tirnexxi, din ittemm l-indipendenza proklamata tagħha. Il-prospett ta’ referendum dwar din il-kwistjoni tqajjem diversi drabi fil-politika domestika, iżda qatt ma ġara xejn aktar.
Din l-organizzazzjoni tiddependi ekonomikament u politikament fuq il-Gvern Russu.
Kemm l-Ossezja t'Isfel kif ukoll l-Abkażja jaqsmu karatteristiċi ta' stat fallut u stat pupazzi u anke bħala kolonji Russi.
Il-pajjiżi li jirrikonoxxu lil Ossezja t'Isfel jaqsmu sistema politika de facto ta' dittatorjat awtoritarju komunista soċjalista tax-xellug (nazzjonalisti fir-Russja), jsofru kriżijiet ekonomiċi u umanitarji, flimkien mal-pajjiżi kollha li jirrikonoxxu lil Absakhy prattikament m'għandhom l-ebda relazzjonijiet diplomatiċi ma' ir-Repubblika tal-Ġeorġja, u għandhom relazzjonijiet ħżiena mal-Stati Uniti, ir-Renju Unit u l-Unjoni Ewropea u l-maġġoranza tal-pajjiżi demokratiċi madwar id-dinja, minbarra li għandhom relazzjonijiet tajbin ħafna mar-Russja
Festival tal-Eurovision 2012
Il-Festival tal-Eurovision tal-2012 kien is-57 edizzjoni ta' dan il-konkors u sar fil-belt ta' Baku fl-Ażerbajġan, wara r-rebħa ta' Ell u Nikki fl-edizzjoni tal-2011 bil-kanzunetta Running Scared. Il-konkors sar fil-Crystal Hall ta' Baku, li giet mibnija apposta, u l-preżentaturi kienu Eldar Gasimov, ir-rebbieh tal-Eurovision tal-2011, Nargiz Birk-Peterson u Leyla Aliyeva. Is-semi finali saru fit-22 u fl-24 ta' Mejju tal-2012, u l-finali fis-26 ta' Mejju. Il-Polonja u l-Armenja ddeċidew li jirtiraw mill-konkors filwaqt li l-Montenegro irritornaw wara waqfa ta' tliet snin.
Format
Minħabba r-ritorn tal-Italja fl-edizzjoni tal-2011, il-pajjiżi fis-serata tal-finali kienu 26, għall-ewwel darba wara l-2003. Flimkien mal-Ażerbajġan, il-pajjiżi tal-Big Five ikkwalifikaw awtomatikament għall-finali, filwaqt li minn kull semifinali, ikkwalifikaw għaxar pajjiżi.
Parteċipanti
Minħabba r-ritorn tal-Montenegro, u l-irtira tal-Armenja u l-Polonja, in-numru ta' pajjiżi jieħdu sehem niżel għal 42. Dan ġie kkonfermat fis-17 ta' Jannar tal-2012, meta l-EBU approvat il-lista ta' parteċipanti. Fil-25 ta' Jannar tal-2012, is-36 semifinalisti ġew allokati fiż-żewġ semifinali.
Semifinali 2
Fis-serata finali tas-26 ta' Mejju, għaxar semifinalisti minn kull semifinali ingħaqdu mal-Big Five u l-Ażerbajġan. Il-konkors ġie mirbuħ mill-Isvezja, bir-rappreżentanta Loreen li kantat il-kanzunetta Euphoria. Dan wara li tmintax-il pajjiż differenti ta t-12-il punt lill-istess Loreen. Fit-tieni post ġew il-Buranovskiye Babushki mir-Russja, segwiti mir-runner-up tal-festival tal-2004, is-Serb Zeljko Joksimovic. Fir-raba' post ġew l-ospitanti l-Ażerbajġan bil-kanzunetta When the Music Dies, kantata minn Sabina Babayeva. Fil-ħames post ġiet il-kantanta Rona Nishliu bil-kanzunetta sentimentali tagħha Suus. Din tal-aħħar ġabet l-aħjar riżultat għall-pajjiżha, l-Albanija, li sa dak iż-żmien, l-aħjar riżultat kien is-seba' post fl-2004.